stanford-oval/wikipedia huggingface dataset:
ณัฐวุฒิ วงศ์เนียม

| ดร> ณัฐวุฒิ วงศ์เนียม |
| --- | --- |

 อดีตอัยการประจำกอง
อยู่ในวาระ
เริ่มดำรงตำแหน่ง  1  สิงหาคม พ.ศ. 2556
 
ข้อมูลส่วนบุคคล
เกิด: 2 ธันวาคม พ.ศ. 2519 (47 ปี) ระยอง ประเทศไทย

ดร.ณัฐวุฒิ  วงศ์เนียม ( 2 ธันวาคม พ.ศ. 2519 ที่ระยอง) เป็นนักกฎหมายชาวไทย เคยดำรงตำแหน่งอัยการประจำกอง สำนักงานอัยการสูงสุด   อดีตประธานผู้บริหารสำนักงานกฎหมายทนายความ(อินเตอร์) อดีตผู้สมัครสมาชิกสภาผู้แทน
ราษฏร(ส.ส.)ระยอง เขต 2 พรรคประชาราชและอดีตสมาชิกพรรคเพื่อไทย อดีตรักษาการประธานทนายความจังหวัดระยองและอดีตกรรมการสภาทนายความ ภาค 2 มีชื่อเสียงในช่วงทำคดีพ่อค้าเนื้อระยองโดนยัดข้อหาฆ่าคนตาย  และคดีตรวจสอบน้ำมันภายในถังหลังถูกเจ้าหน้าที่ตรวจยึดเพราะสงสัยว่าจะเป็นน้ำมันเตาที่ไม่ได้เสียภาษี เป็นต้นและปัจจุบัน
การศึกษา

เริ่มแรกในการศึกษาระดับปริญญาตรีด้านกฎหมาย สำเร็จปริญญาตรี นิติศาสตรบัณฑิต(น.บ.) จาก  มหาวิทยาลัยศรีปทุม  และศึกษาด้านการเมืองการปกครอง จนสำเร็จปริญญาตรีรัฐศาสตร์บัณฑิต(ร.บ.)  มหาวิทยาลัยรามคำแหง  จากนั้นศึกษาเพิ่มเติมภาคบัณฑิต สำเร็จปริญญาตรี นิติศาสตรบัณฑิต(น.บ.) จากมหาวิทยาลัยธรรมศาสตร์  และสอบไล่ได้ความรู้ชั้นเนติบัณฑิต สมัย ๕๗  เป็น เนติบัณฑิตไทย (น.บ.ท.) จากสำนักอบรมศึกษากฎหมายแห่งเนติบัณฑิตยสภา รุ่นเดียวกับพระเจ้าหลานเธอ พระองค์เจ้าพัชรกิติยาภา สำเร็จการศึกษาในระดับปริญญาโทด้านกฎหมาย นิติศาสตรมหาบัณฑิตสาขากฎหมายธุรกิจ(น.ม.) จากมหาวิทยาลัยศรีปทุม จบปริญญาโทด้านการเมืองการปกครอง  รัฐศาสตรมหาบัณฑิตสาขาการเมืองการปกครอง(ร.ม.) มหาวิทยาลัยธรรมศาสตร์  และจบปริญญาโทด้านบริหารรัฐกิจและกฎหมายมหาชน  ศิลปศาสตรมหาบัณฑิตสาขาบริหารรัฐกิจและกฎหมาย (ศ.ศ.ม.)  มหาวิทยาลัยรามคำแหง ศึกษาระดับปริญญาเอกสาขาการเมือง รุ่น 1 คณะรัฐศาสตร์ มหาวิทยาลัยรามคำแหง ร่วมรุ่นกับพลเอกสนธิ บุญยรัตกลิน อดีตประธานคมช.และรองนายรัฐมนตรี และ วิทวัส บุญญสถิตย์ อดีตสว.และสนช. ปี พ.ศ. 2556 สำเร็จปริญญาสูงสุดทางด้านรัฐศาสตร์  ปรัชญาดุษฎีบัณฑิตสาขาการเมือง( Ph.D Political) มหาวิทยาลัยรามคำแหง เข้ารับพระราชทานปริญญาบัตรกับสมเด็จพระเทพ ฯเมื่อวันที่ 6 มีนาคม 2557 สำเร็จการศึกษาปริญญาสูงสุดด้านกฎหมาย DOCTOR  OF LAWS   นิติศาสตรดุษฎีบัณฑิต (LL.D) มหาวิทยาลัยปทุมธานี  เมื่อวันที่ 24 กรกฎาคม 2557 ทั้งยังผ่านการอบรมศึกษาในหลักสูตรนักบริหารระดับสูง ดังนี้                                    ประกาศนียบัตรชั้นสูงหลักสูตรการบริหารงานภาครัฐและกฎหมายมหาชน รุ่น 12 (ปรม.12)  สถาบันพระปกเกล้า ประกาศนียบัตรชั้นสูงหลักสูตรการบริหารเศรษฐกิจสาธารณะสำหรับนักบริหารระดับสูงรุ่น 13 (ปศส.13) สถาบันพระปกเกล้า ผ่านหลักสูตรนักบริหารระดับสูงธรรมศาสตร์เพื่อสังคม รุ่น 4 (นมธ.) สมาคมมหาวิทยาลัยธรรมศาสตร์
พายุดาบดวลสะท้านฟ้า

| พายุดาบดวลสะท้านฟ้า |
| --- | --- |

กำกับ: แอนดริว เลา
นักแสดงนำ: หลิว เต๋อหัว เจิ้ง อี้เจี้ยน หยาง กง หยู เจ้าเหว่ย จาง เจียฮุย ถัน เหย้าเหวิน ฉี เส้าเฉียน (นักแสดงรับเชิญ)
กำกับภาพ: แอนดริว เลา
ผู้จัดจำหน่าย:  Win's Entertainment  สหมงคลฟิล์ม
วันฉาย:  3 กุมภาพันธ์ ค.ศ. 2000  4 กุมภาพันธ์ ปีเดียวกัน (ฉายต้อนรับตรุษจีน)
ประเทศ:  ฮ่องกง
ภาษา: กวางตุ้ง
ข้อมูลจาก IMDb
พายุดาบดวลสะท้านฟ้า ชื่อภาษาไทยของภาพยนตร์จีนกำลังภายในเรื่อง The Duel หรือ 决战紫禁城之巅 (เจวี๋ยจั้นจื่อจินจือเตียน) นำแสดงโดย หลิว เต๋อหัว, เจิ้ง อี้เจี้ยน, หยาง กง หยู, เจ้าเหว่ย, จาง เจียฮุย, ถัน เหย้าเหวิน ร่วมด้วย ฉี เส้าเฉียน (นักแสดงรับเชิญ) กำกับการแสดงโดย แอนดริว เลา
เนื้อเรื่อง

ในยุคราชวงศ์หมิง เมื่อข่าวการประลองยุทธระหว่าง 2 สุดยอดฝีมือ ไซมึ้งซวยเสาะ (เจิ้ง อี้เจี้ยน) กับ เฮี๊ยบโกวเซี๊ยะ (หลิว เต๋อหัว) แพร่กระจายไปทั่วยุทธภพ ส่งผลให้มีการพูดถึงการเดิมพันผลแพ้ชนะกันอย่างกว้างขวาง เมื่อข่าวดังกล่าวล่วงรู้ถึงหูของทางการ ทางการจึงได้ส่งองครักษ์เสื้อทอง เล็กเซียวหงส์ หรือ หลงหลิงจิ่ว (แปลว่า 009) (จาง เจียฮุย) และองครักษ์หญิง จินเยี่ยนจื่อ (เจ้าเหว่ย) ไปยับยั้งการประลองยุทธ แต่ในระหว่างที่กำลังเดินทางกลับมายังปักกิ่ง หลงหลงจิ่ว ได้พบเฮี๊ยบโกวเซี๊ยะถูกทำร้ายบาดเจ็บ หลงหลงจิ่ว ได้พาเขามารักษาในที่ซ่อนลับ  และทำให้ จินเยี่ยนจื่อ มีใจให้กับเฮี๊ยบโกวเซี๊ยะ
ในช่วงเวลาเดียวกัน หลงหลงจิ่ว สืบพบว่าในวันที่ 15 กันยายน ซึ่งเป็นวันประลองยุทธซึ่งตรงกับวันไหว้พระจันทร์ จะมีมือที่สามฉวยโอกาสดังกล่าวก่อแผนการร้าย เมื่อเป็นดังนี้เขาจึงพยายามทุกวิธีที่จะล้มการประลองยุทธ แต่ดูเหมือนจะเป็นไปไม่ได้เสียแล้ว ทางออกเดียวที่พวกเขาสามารถทำได้ คือ กำหนดเงื่อนไขสำหรับผู้ที่จะเข้าชมการประลองยุทธ ด้วยการออกเหรียญของทางการให้สำหรับผู้มีสิทธิ์เข้าชมเพียง 4 คน แต่ก็ยังเป็นเรื่องยากที่จะควบคุม เนื่องจากมีผู้นำเหรียญปลอมเข้ามาสวมรอยเป็นจำนวนมาก
และแล้ววันประลองยุทธก็มาถึง ในขณะที่ ไซมึ้งซวยเสาะและเฮี๊ยบโกวเซี๊ยะ กำลังปะทะฝีมืออยู่นั้น ในอีกด้านหนึ่งของพระราชวังต้องห้าม แผนการชั่วร้ายก็เริ่มต้นขึ้นอย่างที่ใครคาดไม่ถึง เมื่อเฮี๊ยบโกวเซี๊ยะที่ใครต่อใครคิดว่ากำลังต่อสู้กับไซมึ้งซวยเสาะอยู่ นั้น แท้จริงแล้วคือตัวปลอม ส่วนตัวจริงกำลังลอบเข้าไปในพระราชวังต้องห้าม จัดการปลิดชีพฮ่องเต้ (ถัน เหย้าเหวิน) เพื่อตนเองจะได้ขึ้นครองราชย์แทน แต่แผนการของเขาถูกสกัดกั้นจาก หลงหลงจิ่ว อย่างหวุดหวิด ท่ามกลางวงล้อมของทหารนับพัน เฮี๊ยบโกวเซี๊ยะได้รับการช่วยเหลือจากไซมึ้งซวยเสาะ ด้วยเหตุผลที่ว่าต้องการหาผู้ชนะจากการประลองยุทธอย่างเด็ดขาด การปะทะฝีมืออย่างเป็นทางการจึงเริ่มขึ้น
เบื้องหลัง

The Duel นั้น สร้างมาจาก ตอน สองนักสู้ผู้ยิ่งใหญ่ (決戰前後, Before and After the Duel) ในนิยายกำลังภายใน เรื่อง เล็กเซียวหงส์ ของ โกวเล้ง นักเขียนนามอุโฆษ  โดยดัดแปลงให้ตัวละครเล็กเซียวหงส์ซึ่งเป็นสายลับของวังหลวง กลายเป็น หลงหลงจิ่ว หรือแปลได้ว่า 009 ซึ่งเป็นการล้อเลียนจารชนระดับโลกคือ เจมส์ บอนด์ 007 อีกทั้งยังมีมุขตลกบางส่วนในเรื่องที่มีดนตรีประกอบสั้น ๆ เป็น เพลง james bonds theme อีกด้วย
แม้จะเป็นภาพยนตร์แนวกำลังภายใน แต่ก็สอดแทรกมุขตลกแบบล้อเลียนบทประพันธ์หรือภาพยนตร์เรื่องอื่น ๆ ดังที่ได้กล่าวมา
กำกับการแสดงโดย แอนดริว เลา หรือ หลิว เหว่ยเฉียง ที่ประสบความสำเร็จมาก่อนหน้านั้นจากภาพยนตร์แนวเดียวกัน The Storm Riders ในปี ค.ศ. 1998 ก่อนจะมาล้มเหลวกับรายได้และคำวิจารณ์จาก A Man Called Hero ในปี ค.ศ. 1999 แต่ว่าในเรื่องนี้ได้เปลี่ยนบริษัทผู้สร้างมาเป็น Win's Entertainment ซึ่ง 2 เรื่องก่อนหน้านั้นเป็นบริษัท Golden Harvest
แหล่งข้อมูลอื่น

ข้อมูลจากเว็บไซต์IMDb
สโมสรฟุตบอลสระบุรี

ระวังสับสนกับ สโมสรฟุตบอลสระบุรี ยูไนเต็ด
สโมสรฟุตบอลสระบุรี เป็นอดีตสโมสรฟุตบอลในประเทศไทย โดยเป็นทีมจากจังหวัดสระบุรี
ชื่อสโมสร

ฤดูกาล 2552	  เลกแรก สระบุรี เลกสอง ขุนศึกสระบุรี
ฤดูกาล 2553      สระบุรี
ฤดูกาล 2554 – 2557      กัลฟ์ สระบุรี เอฟซี
ฤดูกาล 2558      เลกแรก กัลฟ์ สระบุรี เอฟซี เลกสอง สระบุรี เอฟซี
ประวัติสโมสร

เมื่อวันที่ 27 มีนาคม พ.ศ. 2552 ที่ห้องประชุมสนามกอล์ฟสระบุรี ทวีชัย ตลับทอง นายกสมาคมกีฬาจังหวัดสระบุรี พร้อมด้วยนายวีระพล อดิเรกสาร ผู้จัดการทีมฟุตบอลสระบุรี ร่วมกันแถลงข่าว การแข่งขันฟุตบอลลีกภูมิภาค ดิวิชัน 2 ภาคกลางและภาคตะวันออก ฤดูกาล 2552 ซึ่งจะทำการแข่งขันกันตั้งแต่ปลายเดือนมีนาคมไปจนถึงเดือนกันยายน พ.ศ. 2552 รวม 22 นัด
ในวันที่ 2 กุมภาพันธ์ พ.ศ. 2559 เว็บเพจอย่างเป็นทางการของสโมสรได้ออกมายืนยันว่าทางสโมสรได้รับการสนุนจาก บริษัท อาร์เอส จำกัด (มหาชน)
ในวันที่ 3 กุมภาพันธ์ พ.ศ. 2559 การเจรจาระหว่างสระบุรี เอฟซี กับบริษัท อาร์เอส จำกัด (มหาชน) ประสบความล้มเหลวทำให้ วีระพล อดิเรกสาร ประธานสโมสรประกาศถอนทีมจากไทยพรีเมียร์ลีก กลับไปเล่นในลีกภูมิภาค ดิวิชั่น 2 ตามเดิม
สถิติต่าง ๆ ของสโมสร

| ฤดู | ลีก> ดิวิชั่น | ลีก> P | ลีก> W | ลีก> D | ลีก> L | ลีก> F | ลีก> A | ลีก> GD | ลีก> Pts | ลีก> Pos | เอฟเอคัพ | ลีคคัพ | อื่น ๆ | เอเชีย |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2552 | ภาคกลางและตะวันออก | 22 | 11 | 8 | 3 | 13 | 27 | ±16 | 41 | 3 |  |  |  |  |
| 2553 | ภาคกลางและตะวันออก | 30 | 18 | 7 | 5 | 71 | 30 | ±41 | 61 | 1 |  |  | 31 |  |
| 2554 | ดิวิชั่น1 | 34 | 12 | 14 | 8 | 41 | 31 | ±10 | 50 | 7 | รอบ 2 |  |  |  |
| 2555 | ดิวิชั่น1 | 34 | 11 | 8 | 15 | 49 | 52 | -3 | 41 | 12 |  | รอบแรก |  |  |
| 2556 | ดิวิชั่น1 | 34 | 12 | 11 | 11 | 49 | 42 | +7 | 47 | 7 | รอบ 2 |  |  |  |
| 2557 | ดิวิชั่น1 | 34 | 16 | 13 | 5 | 55 | 38 | +17 | 61 | 2 | รอบ 2 |  |  |  |
| 2558 | ไทยพรีเมียร์ลีก | 34 | 8 | 11 | 15 | 41 | 56 | –15 | 35 | 14 | รอบ 2 | รอบ 2 |  |  |

1ลีกภูมิภาค ดิวิชั่น 2 รอบแชมเปียนส์ลีก กลุ่ม A
แหล่งข้อมูลอื่น

เว็บไซต์สระบุรี เอฟ ซี
เฟซบุ๊คแฟนเพจกัลฟ์ สระบุรี เอฟซี
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก (ยุบทีม):  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ไทยลีก รุ่นอายุไม่เกิน 23 ปี
อาเจียว

| อาเจียว |
| --- | --- |

สารนิเทศภูมิหลัง
เกิด:  (1981-01-21) 21 มกราคม ค.ศ. 1981 (43 ปี) จง เจียลี่
การศึกษา: Bachelor degree, William Angliss Institude (Australia) ปริญญาตรี สภาบัน William Angliss ออสเตรเลีย
อาชีพ: นักแสดง, นางแบบ, นักร้อง
ปีที่แสดง: ค.ศ. 2000-ปัจจุบัน
ฐานข้อมูล
IMDb
อาเจียว (อักษรจีนตัวเต็ม: 阿嬌) ดารานักแสดงนักร้องสาวชาวฮ่องกง  เป็นที่รู้จักกันดีในฐานะนักร้องดูโอในวง ทวินส์ คู่กับ อาซา  อาเจียวเกิดเมื่อวันที่ 21 มกราคม ค.ศ. 1981 ที่ฮ่องกง มีชื่อจริงว่า จง ซินถง (อักษรจีนตัวเต็ม: 鍾欣桐, อักษรจีนตัวย่อ: 钟欣桐, พินอิน: zhōng xīntóng) มีชื่อภาษาอังกฤษว่า จิลเลียน ชุง (Gillian Chung)  มีชื่อเดิมว่า จง เจียลี่ (อักษรจีนตัวเต็ม: 鍾嘉勵, พินอิน: Zhong Jia Li)
พ่อของเธอเสียชีวิตไปตั้งแต่เธออายุได้แค่ขวบเดียว  แม่จึงผู้เลี้ยงดูเธอมาคนเดียว ต่อมาแม่แต่งงานใหม่ เธอจึงมีน้องต่างพ่อที่อายุต่างกันถึง 12 ปี  เข้าสู่วงการบันเทิงหลังจากกลับจากปิดเทอมที่ออสเตรเลีย ด้วยการเป็นนางแบบที่ฮ่องกง ต่อมาบริษัทโมเดลลิ่งได้แนะนำเธอให้กับค่ายเพลง EEG ซึ่งได้ออกอัลบั้มในนามวง ทวินส์ คู่กับ อาซา ในปี ค.ศ. 2000
อาเจียวจบปริญญาตรี สถาบัน William Angliss ประเทศออสเตรเลีย
ส่วนผลงานการแสดงในซีรีส์และภาพยนตร์เรื่องต่าง ๆ มีทั้งแสดงเดี่ยวและคู่กับอาซา ได้แก่ Project A คู่กับ จาง เหว่ยเจี้ยน ในปี ค.ศ. 2007, ไซอิ๋ว ในปี ค.ศ. 2002, The Twins Effect, The Twins Effect II, House of Fury ในปี ค.ศ. 2005, Fox Volant of the Snowy Mountain ในปี ค.ศ. 2006 เป็นต้น
ในต้นปี ค.ศ. 2008 อาเจียวมีข่าวอื้อฉาวว่ามีรูปถ่ายและคลิปวิดีโอหลุด ในเชิงวาบหวิว ที่ถ่ายโดย เฉิน กวานซี อดีตแฟนเก่าของเธอ (ในรูปเซ็ตนี้ยังมี จาง ป๋อจือ นักแสดงสาวชื่อดังอีกคนร่วมอยู่ด้วย) ซึ่งเหตุการณ์นี้ทำให้เธอสะเทือนใจไม่น้อย  และต้องใช้เวลาอยู่ระยะหนึ่งถึงจะกลับาทำงานในวงการบันเทิงต่อได้
แหล่งข้อมูลอื่น

เว็บไซต์อย่างเป็นทางการ[ลิงก์เสีย]
ทูมัชโซมัชเวรีมัช

| "ทูมัชโซมัชเวรีมัช   Too Much So Much Very Much" |
| --- | --- |

เพลงโดยธงไชย แมคอินไตย์
จากอัลบั้มอาสาสนุก
วางจำหน่าย: 15 ธันวาคม พ.ศ. 2553
แนวเพลง: แดนซ์ป็อป, อาร์แอนด์บี, ฮิพฮ็อพ
ความยาว: 4:14
ค่ายเพลง: จีเอ็มเอ็ม แกรมมี่
ผู้ประพันธ์เพลง: โจอี้ บอย
โปรดิวเซอร์: บุษบา ดาวเรือง ธนวัฒ สืบสุวรรณ
 
มิวสิกวิดีโอ
"Too Much So Much Very Much" ที่ยูทูบ
 
"ทูมัชโซมัชเวรีมัช" เป็นเพลงของธงไชย แมคอินไตย์ และเป็นซิงเกิลที่ 3 ในปี พ.ศ. 2554 จากอัลบั้ม อาสาสนุก ประพันธ์คำร้องโดย โจอี้ บอย ทำนองและผู้เรียบเรียงโดย ธนา ลวสุต
ซึ่งต่อมาในปี พ.ศ. 2555 ได้มีการซื้อลิขสิทธิ์จากค่ายเพลงในประเทศญี่ปุ่น และแปลงเนื้อเพลงเป็นภาษาญี่ปุ่นขับร้องใหม่โดยวงเกิร์ลกรุ๊ปชื่อวง Berryz Koubou
ชาร์ต

| ชาร์ต (พ> ศ. 2554) | อันดับสูงสุด |
| --- | --- |
SIAM TOP 100 Year End Chart 2011: 1
GMM Gmember Top 20 Chart: 2
Grammy Best of the year 2011: 1
95.5 Virgin Hitz TOP 40 CHART: 10
Seed Chart Top 20 (97.5 FM): 3
Intensive Watch Music Chart 2011: 10
94 EFM Top Chart: 1
Hot FM Top 20 Chart (91.5 FM): 1
Thailand People's Chart: 1
รางวัล

ปี 2554 รางวัล "Bang Awards-เพลง Too Much So Much Very Much" จากผลการประกาศรางวัล Bang Awards ของ Bang Channel เมื่อวันที่ 31 พฤษภาคม 2554
ปี 2554 รางวัล "มิวสิกวิดีโอยอดนิยม" เพลง Too Much So Much Very Much จาก Channel[V] Music Thailand เมื่อวันที่ 3 กันยายน 2554
ธีรภัทร์ เสรีรังสรรค์

| ศาสตราจารย์ธีรภัทร์ เสรีรังสรรค์ม> ป.ช., ม.ว.ม. |
| --- | --- |

รัฐมนตรีประจำสำนักนายกรัฐมนตรี
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551
นายกรัฐมนตรี: พลเอกสุรยุทธ์ จุลานนท์
ก่อนหน้า: สุรนันทน์ เวชชาชีวะ
ถัดไป: ชูศักดิ์ ศิรินิล จักรภพ เพ็ญแข
 
ข้อมูลส่วนบุคคล
เกิด: 26 กุมภาพันธ์ พ.ศ. 2498 (69 ปี)
คู่สมรส: พิมลพรรณ เสรีรังสรรค์
บุตร: นางสาวธีรพิมล เสรีรังสรรค์ นางสาวจิตพิมล เสรีรังสรรค์

ศาสตราจารย์ ธีรภัทร์ เสรีรังสรรค์ กรรมการในคณะกรรมการปฏิรูปประเทศด้านการเมือง ในรัฐบาลพลเอกประยุทธ์ จันทร์โอชา อดีตรัฐมนตรีประจำสำนักนายกรัฐมนตรี ในรัฐบาลของพลเอกสุรยุทธ์ จุลานท์ ปัจจุบันเป็นศาสตราจารย์ ประจำสาขาวิชารัฐศาสตร์ มหาวิทยาลัยสุโขทัยธรรมาธิราช  ประธานสภาพัฒนาการเมือง   กรรมการสภามหาวิทยาลัยผู้ทรงคุณวุฒิ
ของมหาวิทยาลัยราชภัฏสุราษฎร์ธานีและกรรมการข้าราชการพลเรือนในสถาบันอุดมศึกษาผู้ทรงคุณวุฒิ
ประวัติ

ศ.ธีรภัทร์ เสรีรังสรรค์ หรือ ศ.ดร.ธีรภัทร์ เสรีรังสรรค์ เกิดเมื่อวันที่ 26 กุมภาพันธ์ พ.ศ. 2498 จบการศึกษาระดับปริญญาเอกจากคณะรัฐศาสตร์ จุฬาลงกรณ์มหาวิทยาลัย  เริ่มทำงานด้วยเป็นนักข่าวที่หนังสือพิมพ์สยามรัฐ และเป็นผู้ก่อตั้ง บรรณาธิการนิตยสาร "สู่อนาคต" ซึ่งเป็นนิตยสารรายสัปดาห์ที่ได้รับรางวัลดีเด่นสำหรับเยาวชนจากสำนักงานคณะกรรมการส่งเสริมเยาวชนแห่งชาติ เมื่อปี 2524 หลังจากนั้นจึงเข้ารับราชการเป็นอาจารย์ประจำสาขาวิชารัฐศาสตร์ มหาวิทยาลัยสุโขทัยธรรมาธิราช จนกระทั่งได้ดำรงตำแหน่งประธานกรรมการประจำสาขาวิชารัฐศาสตร์หรือตำแหน่งคณบดี ส่วนตำแหน่งอื่นๆที่สำคัญในมหาวิทยาลัย ได้แก่ ผู้ช่วยอธิการบดี ผู้อำนวยการสำนักการศึกษาต่อเนื่อง เป็นต้น
นอกจากนั้นเคยได้รับเลือกเป็นนายกสมาคมรัฐศาสตร์แห่งประเทศไทย 2 สมัย เป็นกรรมการวิชาการ สถาบันพระปกเกล้า กรรมการสภาวิจัยแห่งชาติ สาขารัฐศาสตร์และรัฐประศาสนศาสตร์  มีผลงานวิจัยหลายชิ้นอันเป็นที่มาของการปฏิรูปการเมืองไทยหลายประการ อาทิ การจัดตั้งคณะกรรมการการเลือกตั้ง ผู้ตรวจการแผ่นดินของรัฐสภา เป็นต้น
งานการเมือง

สำหรับบทบาทที่เกี่ยวข้องทางด้านการเมือง เคยดำรงตำแหน่งที่ปรึกษา นักวิชาการ ผู้ชำนาญการประจำคณะกรรมาธิการสามัญของสภาผู้แทนราษฎรหลายคณะ และยังได้รับการทาบทามจาก พ.ต.ท.ทักษิณ ชินวัตร ให้เป็นผู้ริเริ่มก่อตั้งบุคคลแรกๆ ของแนวคิดในการจัดตั้งพรรคการเมืองใหม่ ซึ่งต่อมาจึงเป็น 1 ใน 23 บุคคลที่ร่วมกันจัดตั้งพรรคไทยรักไทยขึ้นในปี พ.ศ. 2541 ก่อนที่จะแยกตัวออกมาเนื่องจากความคิดเห็นไม่ตรงกันในเวลาต่อมา และในช่วงวิกฤตการณ์การเมืองในประเทศไทย พ.ศ. 2548-2549 ศ.ดร. ธีรภัทร์ เป็นหนึ่งในบรรดานักวิชาการที่แสดงความไม่เห็นด้วยกับแนวทางของรัฐบาล พ.ต.ท. ทักษิณ ชินวัตร
ดร.ธีรภัทร ได้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ภายหลังการรัฐประหารในประเทศไทย พ.ศ. 2549 ได้รับแต่งตั้งให้เป็นคณะที่ปรึกษาฝ่ายการเสริมสร้างสมานฉันท์และความเป็นธรรมในสังคมของคณะปฏิรูปการปกครองในระบอบประชาธิปไตยอันมีพระมหากษัตริย์เป็นประมุข (คปค.) ตามคำสั่งของคณะฉบับที่ 17 รวมทั้งได้รับการแต่งตั้งให้ดำรงตำแหน่งรัฐมนตรีประจำสำนักนายกรัฐมนตรีในรัฐบาลของ พล.อ.สุรยุทธ์  จุลานนท์ด้วย
งานการเมือง > หลังพ้นจากตำแหน่งรัฐมนตรี

หลังจากหมดวาระการดำรงตำแหน่งรัฐมนตรีดังกล่าวจึงกลับมารับราชการในมหาวิทยาลัยสุโขทัยธรรมาธิราชเช่นเดิม และยังเป็นอาจารย์พิเศษให้แก่มหาวิทยาลัยต่างๆทั้งของรัฐและเอกชนหลายแห่ง และในปี พ.ศ. 2553 ได้รับแต่งตั้งเป็น ศาสตราจารย์ ประจำสาขาวิชารัฐศาสตร์ มหาวิทยาลัยสุโขทัยธรรมาธิราช
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2556 –  เหรียญจักรพรรดิมาลา (ร.จ.พ.)
คณะรัฐมนตรีไทย คณะที่ 29

| คณะรัฐมนตรีสฤษดิ์ |
| --- | --- |
คณะรัฐมนตรีคณะที่ 29 แห่งราชอาณาจักรไทย
พ.ศ. 2502 - พ.ศ. 2506

วันแต่งตั้ง: 9 กุมภาพันธ์​ พ.ศ. 2502
วันสิ้นสุด: 8 ธันวาคม​ พ.ศ. 2506   (4 ปี 302 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: สฤษดิ์ ธนะรัชต์
ประวัติ
ก่อนหน้า: คณะรัฐมนตรีไทย คณะที่ 28
ถัดไป: คณะรัฐมนตรีไทย คณะที่ 30
คณะรัฐมนตรี คณะที่ 29 (9 กุมภาพันธ์ พ.ศ. 2502 – 8 ธันวาคม พ.ศ. 2506)
จอมพล สฤษดิ์ ธนะรัชต์ เป็นนายกรัฐมนตรี ประกาศพระบรมราชโองการ เมื่อวันที่ 9 กุมภาพันธ์ พ.ศ. 2502
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ พลเอก สุทธิ์ สุทธิสารรณกร
ประธานสภาร่างรัฐธรรมนูญเป็นผู้ลงนามรับสนองพระบรมราชโองการ และในวันที่ 10 กุมภาพันธ์ พ.ศ. 2502 ได้มีพระบรมราชโองการโปรดเกล้าฯ แต่งตั้งคณะรัฐมนตรี
รายชื่อคณะรัฐมนตรี

เมื่อวันที่ 10 กุมภาพันธ์ พ.ศ. 2502
พลเอก ถนอม กิตติขจร เป็นรองนายกรัฐมนตรี และรัฐมนตรีว่าการกระทรวงกลาโหม
พลตรี พระเจ้าวรวงศ์เธอ กรมหมื่นนราธิปพงศ์ประพันธ์ เป็นรองนายกรัฐมนตรี
นายโชติ คุณะเกษม เป็นรัฐมนตรีว่าการกระทรวงการคลัง
พันเอก (พิเศษ) ถนัด คอมันตร์ เป็นรัฐมนตรีว่าการกระทรวงการต่างประเทศ
นายสวัสดิ์ มหาผล เป็นรัฐมนตรีว่าการกระทรวงเกษตร
พลตรี พงษ์ ปุณณกันต์ เป็นรัฐมนตรีว่าการกระทรวงคมนาคม
พลเอก ประภาส จารุเสถียร เป็นรัฐมนตรีว่าการกระทรวงมหาดไทย
พระยาอรรถการีย์นิพนธ์ (สิทธิ จุณณานนท์) เป็นรัฐมนตรีว่าการกระทรวงยุติธรรม
หม่อมหลวงปิ่น มาลากุล เป็นรัฐมนตรีว่าการกระทรวงศึกษาธิการ
นายสุนทร หงส์ลดารมภ์ เป็นรัฐมนตรีว่าการกระทรวงเศรษฐการ
พระประกาศสหกรณ์ (สดับ วีรเธียร) เป็นรัฐมนตรีว่าการกระทรวงสหกรณ์
พระบำราศนราดูร (หลง เวชชาชีวะ) เป็นรัฐมนตรีว่าการกระทรวงสาธารณสุข
นายบุณย์ เจริญไชย เป็นรัฐมนตรีว่าการกระทรวงอุตสาหกรรม
การเปลี่ยนแปลงคณะรัฐมนตรี > 1 พฤษภาคม พ.ศ. 2502 > พ้นจากตำแหน่ง

โชติ คุณะเกษม พ้นจากตำแหน่งรัฐมนตรีว่าการกระทรวงการคลัง
การเปลี่ยนแปลงคณะรัฐมนตรี > 1 พฤษภาคม พ.ศ. 2502 > โยกย้ายตำแหน่ง

สุนทร หงส์ลดารมภ์ พ้นจากตำแหน่งรัฐมนตรีว่าการกระทรวงเศรษฐการ ไปเป็นรัฐมนตรีว่าการกระทรวงการคลัง
การเปลี่ยนแปลงคณะรัฐมนตรี > 1 พฤษภาคม พ.ศ. 2502 > แต่งตั้ง

เกษม ศรีพยัคฆ์ เป็นรัฐมนตรีว่าการกระทรวงเศรษฐการ
การเปลี่ยนแปลงคณะรัฐมนตรี > 26 สิงหาคม พ.ศ. 2502 > ถึงแก่อนิจกรรม

สวัสดิ์ มหาผล รัฐมนตรีว่าการกระทรวงเกษตร
การเปลี่ยนแปลงคณะรัฐมนตรี > 9 กันยายน พ.ศ. 2502 > แต่งตั้ง

พลเอก สุรจิต จารุเศรนี เป็นรัฐมนตรีว่าการกระทรวงเกษตร
การเปลี่ยนแปลงคณะรัฐมนตรี > 23 พฤษภาคม พ.ศ. 2506 > แต่งตั้ง

มีการจัดตั้งกระทรวงพัฒนาการแห่งชาติ จึงมีการแต่งตั้งรัฐมนตรีว่าการกระทรวงพัฒนาการแห่งชาติ และรัฐมนตรีว่าการกระทรวงสำนักนายกรัฐมนตรี เพื่อเป็นผู้ช่วยสั่งหรือปฏิบัติราชการแทนนายกรัฐมนตรี
จอมพล สฤษดิ์ ธนะรัชต์ นายกรัฐมนตรี ดำรงตำแหน่งตำแหน่งรัฐมนตรีว่าการกระทรวงพัฒนาการแห่งชาติอีกตำแหน่งหนึ่ง
พระประกาศสหกรณ์ (สดับ วีรเธียร) ดำรงตำแหน่งรัฐมนตรีว่าการกระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติ อีกตำแหน่งหนึ่ง
พลเอก ประภาส จารุเสถียร รัฐมนตรีว่าการกระทรวงมหาดไทย ดำรงตำแหน่งรัฐมนตรีช่วยว่าการกระทรวงพัฒนาการแห่งชาติ อีกตำแหน่งหนึ่ง
สุนทร หงส์ลดารมภ์ รัฐมนตรีว่าการกระทรวงการคลัง ดำรงตำแหน่งรัฐมนตรีช่วยว่าการกระทรวงพัฒนาการแห่งชาติ อีกตำแหน่งหนึ่ง
พันเอก ถนัด คอมันตร์ รัฐมนตรีว่าการกระทรวงการต่างประเทศ ดำรงตำแหน่งรัฐมนตรีช่วยว่าการกระทรวงพัฒนาการเศรษฐกิจแห่งชาติ อีกตำแหน่งหนึ่ง
บุญชนะ อัตถากร ดำรงตำแหน่งรัฐมนตรีช่วยว่าการกระทรวงพัฒนาการแห่งชาติ
การสิ้นสุดของคณะรัฐมนตรี

คณะรัฐมนตรีคณะนี้สิ้นสุดลงเมื่อจอมพล สฤษดิ์ ธนะรัชต์ ได้ถึงแก่อสัญกรรม เมื่อวันที่ 8 ธันวาคม พ.ศ. 2506
แหล่งข้อมูลอื่น

คณะรัฐมนตรีคณะที่ 29 จากสำนักเลขาธิการคณะรัฐมนตรี เก็บถาวร 2011-06-04 ที่ เวย์แบ็กแมชชีน
ลำดับความเป็นมาของคณะรัฐมนตรีไทย จากสำนักเลขาธิการคณะรัฐมนตรี เก็บถาวร 2012-02-14 ที่ เวย์แบ็กแมชชีน
| ด ค กคณะรัฐมนตรีคณะที่ 29 ของไทย |
| --- | --- | --- |
| นายกรัฐมนตรี |  สฤษดิ์ ธนะรัชต์  |  |
| รองนายกรัฐมนตรี |  ถนอม กิตติขจร  พระเจ้าวรวงศ์เธอ กรมหมื่นนราธิปพงศ์ประพันธ์  |  |
| สำนักนายกรัฐมนตรี |  พระประกาศสหกรณ์ (สดับ วีรเธียร)  |  |
| กลาโหม |  ถนอม กิตติขจร  |  |
| การคลัง |  โชติ คุณะเกษม  สุนทร หงส์ลดารมภ์  |  |
| การต่างประเทศ |  ถนัด คอมันตร์  |  |
| เกษตร |  สวัสดิ์ มหาผล  สุรจิต จารุเศรนี  |  |
| คมนาคม |  พงษ์ ปุณณกันต์  |  |
| พัฒนาการแห่งชาติ |  สฤษดิ์ ธนะรัชต์  พระประกาศสหกรณ์ (สดับ วีรเธียร)  ประภาส จารุเสถียร  สุนทร หงส์ลดารมภ์  ถนัด คอมันตร์  บุญชนะ อัตถากร  |  |
| มหาดไทย |  ประภาส จารุเสถียร  |  |
| ยุติธรรม |  สิทธิ จุณณานนท์  |  |
| ศึกษาธิการ |  หม่อมหลวงปิ่น มาลากุล  |  |
| เศรษฐการ |  สุนทร หงส์ลดารมภ์  เกษม ศรีพยัคฆ์  |  |
| สหกรณ์ |  พระประกาศสหกรณ์ (สดับ วีรเธียร)  |  |
| สาธารณสุข |  พระบำราศนราดูร (หลง เวชชาชีวะ)  |  |
| อุตสาหกรรม |  บุณย์ เจริญไชย  |  |
| โฆษกประจำสำนักนายกรัฐมนตรี |  หม่อมหลวงขาบ กุญชร  อำนวย ไชยโรจน์  |  |
 พ้นจากตำแหน่ง  รัฐมนตรีช่วยว่าการ 
| ด ค กคณะรัฐมนตรีสยาม และคณะรัฐมนตรีไทย |
| --- | --- | --- |
| พ.ศ. 2475–2500 |  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  |  |
| พ.ศ. 2500–2526 |  26  27  28  29  30  31  32  33  34  35  36  37  38  39  40  41  42  |  |
| พ.ศ. 2526–2550 |  43  44  45  46  47  48  49  50  51  52  53  54  55  56  |  |
| พ.ศ. 2550–ปัจจุบัน |  57  58  59  60  61  62  63  64  |  |
พ.ศ. 2517

| --- | --- |
ศตวรรษ::  19  20  21
ปี::  2514  2515  2516  2517  2518  2519  2520
| --- | --- |
ปฏิทินสุริยคติไทย: 2517
ปฏิทินกริกอเรียน: 1974 MCMLXXIV
Ab urbe condita: 2727
ปฏิทินอาร์มีเนีย: 1423 ԹՎ ՌՆԻԳ
ปฏิทินอัสซีเรีย: 6724
ปฏิทินบาไฮ: 130–131
ปฏิทินเบงกอล: 1381
ปฏิทินเบอร์เบอร์: 2924
ปีในรัชกาลอังกฤษ: 22 Eliz. 2 – 23 Eliz. 2
พุทธศักราช: 2518
ปฏิทินพม่า: 1336
ปฏิทินไบแซนไทน์: 7482–7483
ปฏิทินจีน: 癸丑年 (ฉลูธาตุน้ำ) 4670 หรือ 4610     — ถึง — 甲寅年 (ขาลธาตุไม้) 4671 หรือ 4611
ปฏิทินคอปติก: 1690–1691
ปฏิทินดิสคอร์เดีย: 3140
ปฏิทินเอธิโอเปีย: 1966–1967
ปฏิทินฮีบรู: 5734–5735
ปฏิทินฮินดู: 
 - วิกรมสมวัต: 2030–2031
 - ศกสมวัต: 1896–1897
 - กลียุค: 5075–5076
ปฏิทินโฮโลซีน: 11974
ปฏิทินอิกโบ: 974–975
ปฏิทินอิหร่าน: 1352–1353
ปฏิทินอิสลาม: 1393–1394
ปฏิทินญี่ปุ่น: ศักราชโชวะ 49 (昭和４９年)
ปฏิทินจูเช: 63
ปฏิทินจูเลียน: กริกอเรียนลบ 13 วัน
ปฏิทินเกาหลี: 4307
ปฏิทินหมินกั๋ว: ROC 63 民國63年
เวลายูนิกซ์: 126230400–157766399
กล่องนี้:  ดู คุย แก้
พุทธศักราช 2517 ตรงกับปีคริสต์ศักราช 1974 เป็นปีปกติสุรทินที่วันแรกเป็นวันอังคารตามปฏิทินเกรกอเรียน และเป็น
ปีขาล ฉศก จุลศักราช 1336 (วันที่ 16 เมษายน เป็นวันเถลิงศก)
ผู้นำประเทศไทย

พระมหากษัตริย์: พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (9 มิถุนายน พ.ศ. 2489 – 13 ตุลาคม พ.ศ. 2559)
นายกรัฐมนตรี: สัญญา ธรรมศักดิ์ (14 ตุลาคม พ.ศ. 2516 – 14 กุมภาพันธ์ พ.ศ. 2518)
เหตุการณ์

7 กุมภาพันธ์ – เกรนาดาประกาศเอกราช
29 มีนาคม – ยานมาริเนอร์ 10 ขององค์การนาซา เป็นยานอวกาศลำแรกที่โคจรเข้าใกล้ดาวพุธ
17 พฤษภาคม –  โรงเรียนพานมัธยมสามัญ (พาน ช.ร.8) เปลี่ยนชื่อเป็นโรงเรียนพานพิเศษพิทยา
18 พฤษภาคม – มีการทดสอบระเบิดนิวเคลียร์ภายใต้โครงการ Smiling Buddha ที่ประเทศอินเดีย ทำให้อินเดียเป็นประเทศที่ 6 ที่มีอาวุธนิวเคลียร์ไว้ในครอบครอง
27 พฤษภาคม – ชาก ชีรัก ขึ้นดำรงตำแหน่งนายกรัฐมนตรีฝรั่งเศส
2 มิถุนายน – วันขึ้นครองราชย์ สมเด็จพระราชาธิบดี จิกมี ซิงเย วังชุก แห่งภูฏาน
27 มิถุนายน – ริชาร์ด นิกสัน ประธานาธิบดีแห่งสหรัฐอเมริกา เดินทางเยือนสหภาพโซเวียต
29 มิถุนายน – วิทยาลัยวิชาการศึกษา 8 วิทยาเขต ได้แก่ ประสานมิตร พิษณุโลก มหาสารคาม บางแสน สงขลา ปทุมวัน พระนคร และพลศึกษา ยกฐานะขึ้นเป็นมหาวิทยาลัยศรีนครินทรวิโรฒ
3 กรกฎาคม – เหตุการณ์จลาจลที่พลับพลาไชย พ.ศ. 2517 ตำรวจนครบาลพลับพลาไชยจับกุมคนขับรถแท็กซี่ที่จอดขวางการจราจร ก่อให้เกิดเหตุการณ์จลาจลที่บานปลายยาวนานถึง 4 วันจึงสงบ
9 สิงหาคม – ริชาร์ด นิกสัน กลายเป็นประธานาธิบดีคนแรกของสหรัฐอเมริกา ที่ลาออกจากตำแหน่ง เนื่องจากมีส่วนพัวพันในคดีวอเตอร์เกต
19 สิงหาคม – รอดเจอร์ เดซีส์ เอกอัครราชทูตสหรัฐประจำไซปรัส ถูกลอบสังหาร
เหตุการณ์ > ไม่ทราบวัน

ค้นพบ ธาตุซีบอร์เกียม
วันเกิด

ข้อมูลเพิ่มเติม: หมวดหมู่:บุคคลที่เกิดในปี พ.ศ. 2517
วันเกิด > มกราคม

1 มกราคม – สุรจิต บุญญานนท์ นักแสดงและพิธีกรชาวไทย
4 มกราคม - เก็จมณี พิชัยรณรงค์สงคราม นักร้อง, นักแสดง และพิธีกรชาวไทย
9 มกราคม - สาลี่ ขนิษฐา นักร้องลูกทุ่งหญิงชาวไทย
10 มกราคม – ฤติก โรศัน นักแสดงชาวอินเดีย
12 มกราคม – เมลานี ซี นักร้องและนักแต่งเพลงชาวอังกฤษ
14 มกราคม – เควิน ดูแรนด์ นักแสดงชาวแคนาดา
16 มกราคม – เคต มอส นางแบบชาวอังกฤษ
26 มกราคม – สมชาย เข็มกลัด นักร้องและนักแสดงชาวไทย
29 มกราคม – บ่าววี นักร้องชาวไทย
30 มกราคม – คริสเตียน เบล นักแสดงชาวอังกฤษ
วันเกิด > กุมภาพันธ์

7 กุมภาพันธ์ – สตีฟ แนช นักบาสเกตบอลชาวแคนาดา
8 กุมภาพันธ์
ชลิดา ตันติพิภพ นางสาวไทยประจำปี พ.ศ. 2541
คิมโบ สไลซ์ นักต่อสู้แบบผสมชาวอเมริกันเชื้อสายบาฮามาส (ถึงแก่กรรม 6 มิถุนายน พ.ศ. 2559)
10 กุมภาพันธ์ – เอลิซาเบท แบงส์ นักแสดงและผู้กำกับภาพยนตร์ชาวอเมริกัน
13 กุมภาพันธ์ – ร็อบบี วิลเลียมส์ นักร้องชาวอังกฤษ
17 กุมภาพันธ์
เจ้าชายอัลมุห์ตาดี บิลละห์ มกุฎราชกุมารแห่งบรูไน
เคจิ ยะมะงุชิ นักมวยสากลชาวญี่ปุ่น
22 กุมภาพันธ์ – เจมส์ บลันต์ นักร้องชาวอังกฤษ
28 กุมภาพันธ์ – สรวุฒิ เนื่องจำนงค์ นักการเมืองชาวไทย